Isyana Bagoes Oka

Ratu Ayu Isyana Bagoes Oka (lahèr 13 September 1980) panèka peragawati, presenter, panyiar berita, wartawati, bân politikus mènangka angghuta Dèwan pembina Partai Solidaritas Indonesia bân Bekkèl Menteri Kependudukan dan Pembangunan Keluarga Indonesia. Salèrana amolaè karirra dâri modeling bân ollè pangarghâ'ân  juara favorit pèlèyan sè maca dâlem pèlèyan Wajah Femina taon 2000.

Isyana amolaè karir jurnalistik sejjhâk taon 2003, saellana lulus dâri jurusan hubungan internasional è Universitas Indonesia. Bâkto ghânèka salèrana è tarèma dhâddhi reporter è Trans TV. Saellana ra-kèra sataon alako, Isyana apinda ka TV7 (samangkèn Trans7) dhâddhi presenter berita sambi teptep aliput. Sejjhâk taon 2007, salèrana apinda ka RCTI mènangka presenter berita bân produser program berita Seputar Indonesia. È awwâl taon 2013, salèrana apinda ka MetroTV.Okezone (2012-12-04). "Jadi News Anchor 10 Tahun Membuat Isyana Kaya : Okezone News". https://news.okezone.com/.  Èaksès tangghâl 2022-04-21.

 Karir 
Teppa'na akarir dhâddhi  jurnalis, Isyana toman aliput Tsunami Aceh, Bom Bhâli II kantos pèlèyan Prèsidèn Amerika Serikat taon 2008 sè kapèlè panèka Barack Obama.

Isyana èberri' tugas dhâddhi wartawan maligi kaprèsidènan bâkto pamarènta'anna Prèsidèn Susilo Bambang Yudhoyono.

Tokoh- tokoh sè toman èwawancarai Isyana panèka George W. Bush bâkto ajabat mènangka  Prèsidèn Amerika Serikat, Hillary Clinton bâkto ajabat mènangka Menteri Lowar Naghârâ Amerika Serikat, bintang bân coach bal (sepak bola) Pep Guardiola, Cesc Fabregas, Robert Pires kantos Javier Zanetti.Femina (2012-09-21). "Isyana Bagoes Oka". https://www.femina.co.id/.  Èaksès tangghâl 2022-04-21.

Saellana nyorot dâri RCTI È akhèr taon 2013, Isyana dhâddhi presenter leppas pan-bârâmpan talkshow È bânnya'  televisi akadhi Metro TV, Sindo TV, Kompas TV bân Fox Sports Asia.Fox Sports (2014-08-14). "FOX Sports Manjakan Penggemar Olahraga di Asia". https://bola.kompas.com/. Èaksès tangghâl 2022-04-21.

Taon 2014, Isyana asareng pan-bârâmpan na'-kana' ngodâ laènna akadhi  Grace Natalie bân Raja Juli Antoni maddhek Partai Solidaritas Indonesia (PSI). Taon 2015, Isyana ngèrèm sorat ka kantor rèdaksi media-media è Jakarta sè nyata'aghi abâ'na jhâ' nyorot dâri Dhunnya jurnalistik bân maso' ka Dhunnya politik mènangka Katua DPP PSI. Sala sèttong alesan panèka noro'è almarhum emba binè'na, Gedong Bagoes Oka sè toman dhâddhi angghuta DPR bân angghuta MPR ghâbây Utusan Golongan Hindu.Merdeka.com (2015-06-30). "Terinspirasi nenek, presenter cantik Isyana Bagoes Oka masuk politik". https://www.merdeka.com/.  Èaksès tangghâl 2022-04-21.

Dâlem Pemilu 2019 Isyana noro' Tim Kampanye Nasional (TKN) Jokowi - Ma'ruf Amin. Isyana jhughân dhâddhi Calon Angghuta Legislatif dâri PSI ghâbây daèrah pèlèyan Banten III (Kabhupatèn Tangerang, Kottah Tangerang bân Kottah Tangerang lao') tor tamaso' daftar 10 sè ngaollè sowara palèng bânnya', panèka 48,819 sowara bân total akumulasi sowara PSI è Banten III kalabân 130,010 sowara.KPU Banten (2019-05-13). "Rekapitulasi Hasil Penghitungan Perolehan Suara Tingkat Provinsi Banten Pemilu Tahun 2019". https://rpp-kpubanten.id/.  Èaksès tangghâl 2022-04-21. tapè, sowara nasional PSI sè ta' dâpa' "parliamentary threshold'' 4 persen madhâddhi èpon ta' lolos dhâddhi Angghuta DPR-RI.

 Sombher-sombher